Basic HTML Version

|  | Table of Contents |  | View Full Version

Page 91 - 中文讀本教學指引6
P. 91

    88  中文讀本教學指引（六）

                      父母、宗族皆共聞之，悉奔走來，到彼子所，號哭悲哀。其人專心，不顧二親、
                      兄弟、妻子及諸親屬，心在油缽，無他之念。時一國人普來集會，觀者擾攘，喚

                      呼震動，馳至相逐，躄地復起，轉相登躡，間不相容。其人心端，不見眾庶。

                           觀者復言，有女人來，端正姝好，威儀光顏，一國無雙，如月盛滿，星中獨

                      明，色如蓮華，行於御道。爾時其人一心擎缽，志不動轉，亦不察觀。觀者皆言，
                      寧使今日見此女顏，終身不恨，勝於久存而不                               者也。彼時其人雖聞此語，專精

                      擎缽，不聽其言。

                           當爾之時，有大醉象，放逸奔走，入於御道。舌赤如血，其腹委地，口脣如

                      垂，行步縱橫，無所省錄，人血塗體，獨游無難，進退自在，猶若國王。遙視如

                      山，暴鳴哮吼，譬如雷聲，而擎其鼻，瞋恚忿怒。恐怖觀者，令其馳散；破壞兵
                      眾，諸象奔逝。爾時街道市里坐肆諸買賣者，皆據收物，蓋藏閉門，畏壞屋舍，

                      人悉避走。又殺象師，無有制御；瞋惑轉甚，蹈殺道中象、馬、牛、羊、豬、犢

                      之屬；碎諸車乘，星散狼籍。或有人見，懷振恐怖，不敢動搖；或有稱怨，呼嗟

                      淚下；或有迷惑，不能覺知；有未著衣，曳之而走；復有迷誤，不識東西；或有

                      馳走，如風吹雲，不知所至也。彼時有人曉化象咒，即時舉聲，而誦神咒。爾時
                      彼象聞此正教，即捐自大，降伏其心，便順本道，還至象廄，不犯眾人，無所嬈

                      害。其擎缽人，不省象來，亦不覺還。所以者何？專心懼死，無他觀念。

                           爾時觀者，擾攘馳散，東西走故，城中失火；燒諸宮殿，及眾寶舍，樓閣高

                      臺，現妙巍巍，展轉連及。譬如大山，無不見者；煙皆周遍，火尚盡徹。火燒城
                      時，諸蜂皆出，放毒齧人。觀者得痛，驚怪馳走。男女大小，面色變惡，亂頭衣

                      解，寶飾脫落，為煙所薰，眼腫淚出。遙見火光，心懷怖懅，不知所湊，展轉相

                      呼。父子、兄弟、妻息、奴婢，更相教言：「避火！離水！莫墮泥坑！」爾時宮

                      兵，悉來滅火。其人專精，一心擎缽，一滴不墮，不覺失火及與滅時，所以者何？
                      秉心專意，無他念故。

                           爾時其人，擎滿缽油，至彼園觀，一滴不墮。諸臣兵吏，悉還王宮，具為王

                      說所更眾難，而其人專心，擎缽不動，不棄一滴，得至園觀。王聞其言，則而歎

                      曰：「此人難及，人中之雄！雖遇眾難，其心不移。如是人者，無所不辦。」其

                      王歡喜，立為大臣。
                           心堅強者，志能如是，則以指爪壞雪山，以蓮華根鑽穿金山，以鋸斷須彌寶

                      山；有信精進，質直智慧，其心堅強，亦能吹山而使動搖；何況而除婬怒癡也！

| 86 87 88 89 90 91 92 93 94 95 96 |