Basic HTML Version

|  | Table of Contents |  | View Full Version

Page 31 - 中文讀本教學指引6
P. 31

    28  中文讀本教學指引（六）

                      彊秦之歡，不可。於是趙王乃齋戒五日，使臣秦璧，拜送書於庭。何者？嚴大國
                      之威以修敬也。今臣至，大王見臣列觀，禮節甚倨；得璧，傳之美人，以戲弄臣。

                      臣觀大王無意償趙王城邑，故臣復取璧。大王必欲急臣，臣頭今與璧俱碎於柱

                      矣！」相如持其璧睨柱，欲以擊柱。秦王恐其破璧，乃辭謝固請，召有司案圖，

                      指從此以往十五都予趙。相如度秦王特以詐，詳為予趙城，實不可得，乃謂秦王
                      曰：「和氏璧，天下所共傳寶也，趙王恐，不敢不獻。趙王送璧時，齋戒五日，

                      今大王亦宜齋戒五日，設九賓於廷，臣乃敢上璧。」秦王度之，終不可彊奪，遂

                      許齋五日。舍相如廣成傳。

                           相如度秦王雖齋，決負約不償城，乃使其從者衣褐，懷其璧，從徑道亡歸璧

                      於趙。
                           秦王齋五日後，乃設九賓禮於廷，引趙使者藺相如。相如至，謂秦王曰：「秦

                      自繆公以來二十餘君，未賞有堅明約束者也。臣城恐見欺於王而負趙，故令人持

                      璧歸，間至趙矣。且秦彊而趙弱，大王遣一介之使至趙，趙立奉璧來。今以秦之

                      彊，而先割十五都予趙，趙豈敢留璧而得罪於大王乎？臣知欺大王之罪當誅，臣

                      請就湯鑊，唯大王與群臣孰計議之！」秦王與群臣相視而嘻。左右或欲引相如去，
                      秦王因曰：「今殺相如，終不能得璧也，而絕秦、趙之歡，不如因而厚遇之，使

                      歸趙。趙王豈以一璧之故欺秦邪？」卒廷見相如，畢禮而歸之。相如既歸，趙王

                      以為賢大夫，使不辱於諸侯，拜相如為上大夫。秦亦不以城予趙，趙亦終不予秦

                      璧。
                           其後，秦伐趙，拔石城。明年，復攻趙，殺二萬人。秦王使使者告趙王，欲

                      與王為好會於西河外澠池。趙王畏秦，欲毋行。廉頗、藺相如計曰：「王不行，

                      示趙弱且怯也。」趙王遂行，相如從。廉頗送至境，與王訣曰：「王行，度道里

                      會遇之禮畢，還，不過三十日，三十日不還，則請立太子為王，以絕秦望。」王
                      許之。遂與秦王會澠池。

                           秦王飲酒酣，曰：「寡人竊聞趙王好音，請奏瑟。」趙王鼓瑟。秦御史前，

                      書曰：「某年月日，秦王與趙王會飲，令趙王鼓瑟。」藺相如前曰：「趙王竊聞

                      秦王善為秦聲，請奉盆 秦王，以相娛樂。」秦王怒，不許。於是相如前進 ，因

                      跪請秦王。秦王不肯擊 。相如曰：「五步之內，相如請得以頸血濺大王矣！」左
                      右欲刃相如，相如張目叱之，左右皆靡。於是秦王不懌，為一擊 。相如願召趙御

                      史書曰：「某年月日，秦王為趙王擊 。」秦之群臣曰：「請以趙十五城為秦王

                      壽。」藺相如亦曰：「請以秦之咸陽為趙王壽。」秦王竟酒，終不能加勝於趙。

| 26 27 28 29 30 31 32 33 34 35 36 |